Back to News Kliente Nuusbrief
13 Jan 2014 Print
Ons het van te vore vir u die onderstaande tabel gestuur om te wys dat u belegging in KMB/KMF vir die afgelope 4 maande baie goed doen.
KMB (Kanaan Met Balanced FoF)
KMF (Kanaan Met Flexible FoF)
Toe u aanvanklik u belegging in KMB/KMF gemaak het, het u besluit op een van die volgende administrateurs: AIMS (ABSA), Glacier (Sanlam), Met Collective (Momentum), Investec, PSG. Genoemde maatskappye bestuur nie u belegging nie, hulle is slegs verantwoordelik vir die opdatering van u waardestaat en die versending daarvan eenmaal per jaar vir inkomstebelasting doeleindes. Ons hier by Kanaan Trust, wat die mandaat het, is verantwoordelik vir die bestuur van KMB en KMF, maar wanneer u dink aan die belegging dink u aan of AIMS, of Glacier, of Momentum, of Investec, of PSG aangesien hulle, hul eie name adverteer op die waarde state wat hulle vir u stuur en soms nalaat om KMB of KMF te noem, behalwe as 'n mens spesifiek vir die naam van die fonds vra.
Indien u in die daaglikse koerante bv. Die Beeld, Die Pretoria News, Die Mercury, of een van die Sondag koerante, die daaglikse prys bewegings van u belegging wil na volg, sal u dit slegs onder die naam KMB of KMF vind.
KMB/KMF was lank laas onder die top 10 effekte trusts in Suid Afrika sedert die 2008 "Credit Crunch Crash", weens ons versigtigde benadering. Ons het egter sedert Augustus 2013 vertroue dat die eerste wêreld lande besig is om te herstel en ons maksimum tolaatbare allokasie van 40% in die top buitelandse fondse naamlik Allan Grey Orbis, Old Mutual Global en Deutche Bank MSCI USA, het bygedra daartoe dat beide KMF en KMB vir die een maand periode sowel as die 3 maand periode, die 4de plek onder Suid Afrikaanse effekte trusts, balanced en flexible, behaal het (Sien spreadsheet hierby aangeheg).
Ons kon seedert 2008 ons konserwatiewe benadering laat vaar het, meer aggressief belê het en onder die top 10 gebly het, soos wat ons dit reggekry het die voorafgaande 13 jaar, sedert 1995 toe ons hierdie fondse begin bestuur het, maar dan sou ons die risiko moes aanvaar dat indien die wêreldmarkte oornag weer intuimel met 35%, ook ons kliente se beleggings waardes met 35% sou val, vir 'n onbepaalde tydperk. Ons was nie bereid om daardie risiko te neem nie.